super eo quod prior Sancti-Theobaldi, juxta Villam-Novam-en-Hez dicit quedam fossata, contigua ex uno latere dicte foreste de Hez, esse sua, utpote facta in quodam prato suo contiguo dicte foreste : Probatum est pro ipso priore; habeat fossatum predictum quod petit.
IX. Inquesta facta per proximo dictum ballivum ad sciendum quod servientes fcodatarii debeant esse in foresta Ebroicensi, et qui in ministerio foresterie usi fuerint feodatarie et per quantum tempus : Probatum est quod, ab octoginta annis citra, fuerunt in dicta foresta quatuor servientes cum equis in ministerio foreste, videlicet Colinus de Magdalena, heres Guillelmi de Garello, heres Simonis de Mota, Jacobus de Bello-Videre, et antecessor ejus; isti quatuor remanebunt in foresta.
X. Inquesta facta per Stephanum Taste-Saveur, ballivum Senonensem, super eo quod Joubertus, dictus Juvenis, civis Senonensis, conquerebatur, et dicebat quod Johannes Compassator, civis Senonensis, percusserat filium ipsius Jouberti cum cultello : Probatum est quod idem Johannes Compassator percussit de uno cultello filium Jouberti Juvenis supradicti.
XI. Inquesta facta per Johannem de Karresio, ballivum Gisorcii, super eo quod Guillelmus Pinelli de Stoffrevilla dicit contra dominum Regem, quod debet esse serviens in foresta de Leonibus, ad gagia aliorum servientum, eo videlicet quod Hugo Pagani, pater ipsiusGuillelmi, habuit, dumviveret, quandam terram intra forestam de Leonibus, que terra vocabatur Campus-Foreste, tempore regis Philippi. Rex Philippus retinuit sibi ipsam terram et pro ea dedit eidem Hugoni, patri ejusdem Guilielmi, in perpetuum sibi et heredibus suis in escambium, sergenteriam foreste de Leonibus, in deffenso Toffreville, et adhuc tenet dominus Rex ipsam terram. E contra ballivus predictus negat, pro domino Rege, dictum Regem Philippum dedisse in perpetuum hereditagium dictam sergenteriam prefato
Louis IX,
1259.
